Στάθης Μανταλόζης

Ο Στάθης Μανταλόζης (Καλαμάτα, 1 Ιανουαρίου 1928 - Αθήνα, 2 Νοεμβρίου 1993) ήταν Έλληνας διεθνής ποδοσφαιριστής, ο οποίος αγωνιζόταν στη θέση του τερματοφύλακα. Έγινε γνωστός με το προσωνύμιο αγριόγατος λόγω των εντυπωσιακών του εκτινάξεων ενώ θεωρούνταν ο μεγαλύτερος τερματοφύλακας των ελληνικών γηπέδων εκείνη την εποχή και ο σπουδαιότερος στην ιστορία του Εθνικού Πειραιά.

 Βιογραφία 
Γεννήθηκε στην Καλαμάτα. Σε μικρή ηλικία εντάχθηκε το 1942 στον Ολυμπιακό. Συνέχισε το ποδόσφαιρο σε ανεξάρτητα σωματεία του Πειραιά και πιο συγκεκριμένα στην Ένωση Ευαγγελιστρίας και το 1944 μεταπήδησε στους Φιλάθλους, από τους οποίους δύο χρόνια μετά (1946) τον πήρε ο Εθνικός Πειραιώς με πρώτη του εμφάνιση στο Κύπελλο Παρηγοριάς που οργάνωσε ο Λουκάς ΠανουργιάςΦύλλο εφημερίδας "Αθλητισμός της Ελλάδος", της 8 Δεκεμβρίου 1947, σελ. 3: "Στάθης Μανταλόζης" (συντάκτης Νικ. Τσαγ.), όπου και πραγματοποίησε σημαντική σταδιοδρομία. Αυτήν ολοκλήρωσε το 1960 αγωνιζόμενος για ένα έτος στον Παναθηναϊκό,Βαγγέλης Μελέκογλου-Άγγελος Μενδρινός-Θοδωρής Ντάβελος, 1908-1998 Παναθηναϊκός • 90 χρόνια ποδοσφαιρική εποποιία, έκδοση Τριφύλλι ΑΕΒΕ, Αθήνα 1999, ISBN 960-8625-31-9, τμ. Α, σελ. 225 χωρίς να μετάσχει σε κάποια συνάντηση για το πρωτάθλημα της νεοσύστατης τότε Α΄ Εθνικής κατηγορίας.Το έπος της Α΄ Εθνικής, Γιώργος Παγιωτέλης, περιοδ. Οι ΠΑΓΚΟΣΜΙΟΙ, τχ. 8 (Αύγ 1994), σελ. 39

Υπερασπίστηκε 10 φορές την εστία της Ανδρών Ελλάδας,Stathis Mantalozis, βάση δεδομένων εθνικών ομάδων Ευρώπης eu-football.info  αποτελώντας μέλος της ομάδας που διεκδίκησε με αξιώσεις την πρόκριση για την τελική φάση του Παγκοσμίου κυπέλλου 1954 στην Ελβετία.Εξουσία και πολιτικοί... ντρίμπλαραν την Εθνική , Τάκης Κατσιμάρδος, εφημ. ΕΘΝΟΣ 10.07.2010

Υπήρξε ένας από τους πρωταγωνιστές της ταινίας του 1956 "Οι άσσοι του γηπέδου" σε σενάριο Ιάκωβου Καμπανέλλη και σκηνοθεσία Βασίλη Γεωργιάδη, μαζί με τους ενεργούς συναθλητές του, Κώστα Λινοξυλάκη, Ανδρέα Μουράτη, Λάκη Πετρόπουλο, Κώστα Πούλη και τον παλαίμαχο Αντώνη Μηγιάκη.Οι άσσοι των γηπέδων του... 1956, Άγγελος Μενδρινός, pamesports.gr 

Τη δεκαετία του 1970 και 1980 ακολούθησε την προπονητική αναλαμβάνοντας δύο φορές τον Ιωνικό Αστέρα Θήβας.ΠΟΔΟΣΦΑΙΡΙΚΗ ΕΚΔΗΛΩΣΗ  ΜΝΗΜΗΣ  ΤΟΥ ΔΙΕΘΝΗ ΤΕΡΜΑΤΟΦΥΛΑΚΑ ΣΤΑΘΗ ΜΑΝΤΑΛΟΖΗ (2013) Απεβίωσε το 1993 σε ηλικία 65 ετών.

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικού Πειραιώς
Κατηγορία:Τερματοφύλακες ποδοσφαιριστές